[E]go Odo et ego Valo de Lambre, fratres, presentibus et futuris notum facimus nos, in puram et perpetuam elemosinam, dedisse Deo et ecclesie Cistercii, pro remedio animarum nostrarum et antecessorum nostrorum, quicquid habemus in decima de Moille, et partem nostram quam tenemus in veura de Vilers decetero in perpetuum possidenda. Et post decessum nostrum eidem ecclesie dedimus homines nostros de Velers cum tenementis eorum, et partem nostram de veura de Ysora, que nos contingit. Ad cujus rei perpetuam firmitatem, pretium nostrarum instantia sigillorum domini Roberti, abbatis de firmitate, et domini Martelli, archipresbiteri Vergiaci, presentem cartam fecimus munimine roborari. Actum anno Domini millesimo ducentesimo nonodecimo, mense januario.